Depeche Mode
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Depeche Mode er ei britisk elektropopgruppe som siden debuten i 1981 har vært blant de ledende i sin sjanger.
De ble dannet i Basildon i 1980 av vokalisten Dave Gahan (født 1962) og keyboardistene Vince Clarke (født 1960), Andy Fletcher (1961-2022) og Martin Gore (født 1961, også gitar). Etter deres uskyldige, nakne synthpop-sound med trommemaskiner på debutalbumet Speak & Spell (1981) sluttet Clarke for å danne Yazoo (og seinere Erasure). Depeche Modes musikk gikk i en tyngre og mørkere retning fra oppfølgeren A Broken Frame (1982), hvorpå de rekrutterte trommeslageren og keyboardisten Alan Wilder (født 1959). Han sluttet i 1995.Under innspillingen av Music For The Masses (1987) begynte gruppa å eksperimentere med gitarer og lage musikk i en mer rocka retning. Med denne eksperimenteringen fikk Depeche Mode større suksess, spesielt i USA. Samtlige album har havnet på Topp 10 i Storbritannia, og fra 1990 har bandet også opplevd stor suksess i blant annet USA og Norge.Dave Gahan har utgitt soloplatene Paper Monsters (2003) og Hourglass (2007), og han var vokalist på Soulsavers' 2012-album The Light The Dead See. I 2015 kom Angels & Ghosts med Dave Gahan & Soulsavers. Martin Gore står bak soloplatene Counterfeit (2003) og MG (2015), og sammen med Vince Clarke lagde han albumet Ssss (2012).I 2020 ble Depeche Mode innvalgt i Rock and Roll Hall of Fame. Øvrige album Construction Time Again (1983)  Some Great Reward (1984)  Black Celebration (1986)  Music for the Masses (1987)  101 (1989; live)  Violator (1990)  Songs of Faith and Devotion (1993)  Songs of Faith and Devotion – Live (1993)  Ultra (1997)  Exciter (2001)  Playing The Angel (2005)  Sounds of the Universe (2009)  Delta Machine (2013)  Live in Berlin (2014)  Spirit (2017) Topp 15-hits i Storbritannia New Life (1981)  Just Can't Get Enough (1981)  See You (1982)  The Meaning Of Love (1982)  Get The Balance Right (1983)  Everything Counts (1983)  People Are People (1984)  Master And Servant (1984)  Stripped (1986)  Personal Jesus (1989)  Enjoy The Silence (1990)  I Feel You (1993)  Walking In My Shoes (1993)  Condemnation (1993)  In Your Room (1994)  Barrel Of A Gun (1998)  It's No Good (1998)  Dream On (2001)  I Feel Loved (2001)  Precious og A Pain That I'm Used To (2005)  Suffer Well (2006)  Martyr (2006) Les mer i Store norske leksikon popmusikk elektronisk musikk Eksterne lenker Depeche Mode